2. Ottelujärjestelyt otteluorganisaation kuvaus ja toimenkuvat - PDF\nDownload "2. Ottelujärjestelyt otteluorganisaation kuvaus ja toimenkuvat"\n1 VEIKKAUSLIIGAN OTTELUMANUAALI 2011\n2 SISÄLLYSLUETTELO Avaussanat 1. Ottelujärjestelyt olosuhteet 1.1. Tiedotusryhmä, media ja otteludelegaatti 1.2. Yleisöpalvelut ja käsiohjelma 1.3. Pääsyliput ja vapaakortit 1.4. Pukuhuoneet ja niiden varustus 1.5. Pelikenttä 1.6. Pelikentän valaistus 1.7. Kentänlaitamainokset 1.8. Peliasut 1.9. Paarinkantajat Vaihtotaulu Yleisömäärän ilmoittaminen 2. Ottelujärjestelyt otteluorganisaation kuvaus ja toimenkuvat 2.1. Otteludelegaatti 3. Ottelutapahtuma 3.1. Otteluilmoitus 3.2. Otteluiden alkamisajat 3.3. Liputus 3.4. Ottelun organisaatiopalaveri 3.5. Joukkueiden kokoonpanot ja ottelupöytäkirja 3.6. Ottelupallot ja pallopojat 3.7. Ottelutapahtuman aikataulu 3.8. Jättiscreenin käyttö ottelun aikana 3.9. Ottelun alku ja loppuseremoniat Puoliaikaohjelma pelikenttäalueella Vierasjoukkueen markkinointitoimenpiteet ottelutapahtumassa 4. Tiedotus- ja tilastointijärjestelmä organisaation kuvaus ja toimenkuvat 4.1. Internet, tulospalvelu, Palloverkko ja informaatiojärjestelmä 4.2. Tilastovastaava toimenkuva 4.3. Mediavastaava toimenkuva 4.4. Kuuluttaja toimenkuva 4.5. Kuuluttaja äänimainokset 2\n3 5. Media 5.1. Median edustajien liikkuminen stadioneilla ja akkreditointi 5.2. Haastatteluohjeet ja mixed zone 5.3. Lehdistötilaisuudet 5.4. Lehdistötilaisuuden rakenne 6. Veikkausliigan erikoislähetykset ja huippuhetket 6.1. Veikkausliigan erikoislähetysten tekniset tarpeet 6.2. Veikkausliigan tv-otteluiden sisällölliset tarpeet ja eteneminen Lähetyksen sisältötarpeet Tv-otteluiden alkuseremoniat ja aikataulut 6.3 Huippuhetket 7. Radiointi toimintaohjeet 7.1. Radio Suomi 7.2. Paikallisradiot 8. Yhteistyökumppanit, markkinointi ja palkinnot 8.1. Veikkaus 8.2. Muut partnerit 8.3. Partnerimainosten sijoittelu 8.4. Kierroksen Ottelu ja Pokaalikiertue 8.5. Palkintojen jako ja muut huomionosoitukset 8.6. Yhteenveto kauden 2011 Veikkausliigan partner-velvotteista 9. Liitteet 9.1. Veikkausliigan logo seurojen markkinointimateriaaleissa 9.2. Kuuluttajan ohjeet 9.3. ADT:n doping-testiohjeet 9.4. Otteludelegaatin tarkkailulomake 9.5. Yhteystietoja 10. Erilliset liitteet Kentänlaitamainoskartta Veikkausliigan pääsyliput ja kortit Turvallisuus kaudella 2011 Palloverkko manuaali 3\n4 Avaussanat Veikkausliiga-ottelun järjestäminen tänä päivänä on asiakaspalvelutapahtuma, johon jokainen tapahtumassa työskentelevä henkilö vaikuttaa omalla panoksellaan. Panostamalla ottelutapahtumaan sekä yleisöpalveluihin uskomme asiakastyytyväisyyden sekä suosion kasvavan entisestään tulevaisuudessa. Veikkausliigan Ottelumanuaalin tarkoituksena on luoda seuroille selkeät ja yhtenäiset toimintaperiaatteet ottelutapahtumissa. Kaikki ottelutapahtumat tullaan toteuttamaan yhtenäisen perusrungon puitteissa, jolloin Veikkausliiga-otteluista muodostuu yhtenäinen mielikuva. Lisäksi onnistunut ottelutapahtuma lunastaa muussa markkinointiviestinnässä annetun lupauksen. Manuaalissa on lueteltu ja määritelty Veikkausliiga-otteluun liittyvät pakolliset toimenpiteet mm. olosuhteiden, turvallisuuden, partnerinäkyvyyden ja mediaaktiviteettien suhteen. Näiden toimenpiteiden ja käytäntöjen tulee olla yhteneväiset jokaisella Veikkausliiga-paikkakunnalla. Mahdolliset muutokset ilmoitettuihin toimenpiteisiin on aina sovittava Veikkausliigan kanssa. Ottelumanuaalin suurimmat muutokset koskevat Media Officer järjestelmää, joka siirtyy nyt kokonaan seurojen vastuulle sekä tilastopalvelun ohelle tulevan Suomen Palloliiton virallisen sähköisen ottelupöytäkirjan käyttöönottoa. Joudumme siis ylläpitämään kuluvalla kaudella kahta erillistä tilastointijärjestelmää, mutta tarkastelemme mahdollisuuksia yhdistää ko. järjestelmät. Tilastoinnin virheettömyyden merkitys korostuu kaudella 2011 kun Futispörssi-peli on jälleen käytössä; peli hakee ottelutilastot suotaan tilastoistamme, jolloin kaikkien otteluiden kaikki tilastotiedot tulee olla virheettömiä. Partner-elementtien puolelta mm. Veikkauksen Pelipiste-palvelu poistuu kokonaan stadioneilta ja tilalle tulee Veikkauksen julkkistulosvedon seuraaminen sekä knallipalkinnon lanseeraus hattutempun tekijälle. Lisäksi siirrymme käyttämään manuaalista vaihtotaulua kaikissa otteluissa, mistä tulee pieniä velvoitteita myös joukkueenjohtajille. Ottelumanuaalin ohella ottelutapahtuman järjestämisessä on erittäin tärkeä osa Palloliiton turvallisuusmääräyksillä, jotka löytyvät Ottelumanuaalin erillisenä liitteenä. VEIKKAUSLIIGA 4\n5 Veikkausliigan Ottelumanuaali 2011 Tässä manuaalissa esitetyt toimenpiteet ovat pakollisia jokaisen Veikkausliiga-ottelun yhteydessä. Näistä määräyksistä ei saa poiketa ilman erillistä Veikkausliigan lupaa. Mikäli seura ei täytä vaatimuksia, on Veikkausliigalla mahdollisuus velvoittaa seuraa toimimaan manuaalin mukaisesti mm. sanktiojärjestelmän kautta. 1. Ottelujärjestelyt -olosuhteet Veikkausliigassa pelaaminen edellyttää voimassa olevaa liigalisenssiä. Erikseen määrätyillä stadioneilla, on voimassa lisenssikomitean vaatimat erillisjärjestelyt Katsomotilat tiedotusryhmä, media ja otteludelegaatti Stadionilla on oltava asianmukaiset tilat ja tekniset valmiudet radiointia, televisiointia ja Veikkausliigan huippuhetkituotantoa varten. Tuotantoyhtiö on tarpeen mukaan yhteydessä seuroihin televisioitavien otteluiden teknisten erityistarpeiden ja järjestelyjen suhteen ennen kauden alkua. Selostamossa tai valvomossa on oltava puhelinyhteys ja tekstitelevisiolla varustettu televisio tulospalvelua varten sekä nopea internetyhteys. Mahdollisimman nopea ja toimintavarma internetyhteys Veikkausliigan internetpalvelimeen tarvitaan myös tulospalvelulle. Tilastoista vastaavalle henkilölle on varattava tukeva pöytä sellaisesta kohdasta katsomoa, josta tällä on hyvä ja esteetön näkymä kentälle. Lehdistölle on varattava häiriöttömät tilat ja kirjoitusalustaiset penkit katoksen alta omasta katsomolohkosta sekä tilat lehdistötilaisuutta varten. Ko. katsomolohkot ja tilat tulee olla helposti löydettävissä opasteita noudattaen. Otteludelegaatille tulee varata mahdollisimman hyvä ja katettu istumapaikka, josta on helppo tehdä havaintoja ja tarvittaessa lähteä liikkeelle paikkaansa menettämättä Yleisöpalvelut ja käsiohjelma Yleisölle on annettava tehokkaasti tietoja pelaavista joukkueista, Veikkausliigasta, ja käynnissä olevista muista otteluista. Tämän vuoksi seuralla on oltava asiantunteva ja kyvykäs kuuluttaja. Kuulutukset on pystyttävä tekemään tarvittaessa suomeksi ja ruotsiksi. Yksityiskohtaiset kuuluttajaohjeet ovat kohdassa 4.4. ja partnerimainosten toimintaohjeet kohdassa 9.2. Veikkausliigan kentillä on oltava toimivat äänentoistolaitteet ja tulostaulu. Palveluita (ruokaa, juomaa ja muita tuotteita) tulee olla vaivattomasti saatavilla, fani- ym. tuotteiden myynti on toteutettava huolella. WC-tiloja on varattava riittävästi yleisön 5\n6 käyttöön. Tilojen tulee olla siistejä. Liikuntaesteisille on varattava omat katsomopaikat. Seuran on huolehdittava siitä, että lipunmyyntipisteitä on riittävä määrä katsojien palvelemiseen. Lipunmyynti ja sisääntulo porteilla on ottelutapahtumissa yleensä ensimmäinen asiakaskohtaamispiste, joten liian pitkä jonotusaika antaa huonon ensivaikutelman tapahtumasta yleisölle. Jokaisessa ottelussa on oltava yleisölle tarjolla Veikkausliigan logolla varustettu käsiohjelma, josta yksi (1) sivu on varattava Veikkausliigan tuottamalle materiaalille (sivu sisältää myös Veikkausliigan kumppaneiden mainokset). Otteluohjelmasta tulee ilmetä ottelun perustiedot sekä tietoja tulevista otteluista. Lisäksi jokaisessa ottelun käsiohjelmassa on oltava kannessa Veikkausliigan logo. Käsiohjelma on seuran ja Veikkausliigan näyteikkuna yleisölle sen yleisö kohtaa ottelutapahtumassa ensimmäisenä ja sitä yleisö tutkii usein ottelutapahtuman aikana! 1.3 Pääsyliput ja vapaakortit Veikkausliiga ei ole määrännyt lippujen hintoja. Seurat päättävät itsenäisesti yksittäisten lippujensa hintojen lisäksi myös kausikorttiensa hinnan. Veikkausliiga on toimittanut seuroille tammikuussa 2011 vertailun eri lajien ja liigojen pääsylippujen hinnoittelusta. Veikkausliiga suosittelee myös, että pääsylippujen ennakkomyyntihinta olisi portilta ostettua edullisempi. Veikkausliigan otteluihin pääsee ilman sisäänpääsymaksua vain tässä manuaalissa mainituilla korteilla (kuvat kaikista korteista liiteosiossa). Tapahtumapäälliköiden on informoitava ottelutapahtuman henkilökuntaa kaikista korteista. Tästä pitää ehdottomasti muistuttaa järjestyksen valvojia! Mikäli joku yrittää päästä sisään muilla kun tässä mainituilla korteilla, ei seuroilla ole velvollisuutta päästää ko. henkilö sisään ottelutapahtumaan. Näiden ohella luonnollisesti seuroilla on omia kulkulupia, kausikortteja, pääsylippuja ja muita sisäänpääsyyn oikeuttavia kortteja. Veikkausliigan kortit: * Veikkausliigan henkilökortti (korvaa aiemman STAFF-kortin) Tämä kuvallinen henkilökortti on jaettu ainoastaan Veikkausliigan henkilökunnalle. Kortti ei ole sidottu vuoteen/kauteen vaan on voimassa niin kauan kuin henkilö on Veikkausliigan palveluksessa. Kortti oikeuttaa vapaaseen liikkumiseen koko stadionalueella, myös VIP-tilaisuuksiin ja lehdistötilaisuuksiin. Henkilökorttia ei tule vaihtaa ottelulippuun vaan sillä tulee päästä suoraan sisään ottelupaikalle. Seurojen tapahtumapäälliköille ei jaeta enää Veikkausliigan staff-korttia. * Veikkausliigan Kausikortti\n7 Korttia on jaettu mm. Veikkausliigan Legendoille ja yhteistyökumppaneille. Kortti oikeuttaa seuran osoittamalle paikalle pääkatsomosta. Kortteja lasketaan liikkeelle huomattavasti vähemmän kuin edellisvuosina. Jokaisessa kortissa on kortin haltijan nimi tai yrityksen nimi. Veikkausliiga ohjeistaa kortinhaltijoita vaihtamaan kortin ottelukohtaisesti ottelulippuun lipunmyynnissä. * Veikkausliigan kumppaneiden ottelukohtaiset liput Veikkausliigan muutamalle kumppanille on varattu pieni kiintiö seurakohtaisia lippuja. Veikkausliiga ohjeistaa kumppaneita vaihtamaan liput ottelukohtaisesti viralliseen ottelulippuun lipunmyynnissä. * Veikkausliigan toimittajille, valokuvaajille ja tv-tuotantojen henkilökunnalle antamat kulkuluvat/kaulapassit Veikkausliiga on myöntänyt eri mediatoimijoille tehtävän mukaisia kaulapasseja. Näillä passeilla on oikeus liikkua tv-tehtävien puitteissa oleellisilla alueilla stadioneilla. Suomen Palloliiton kortit: * Kultakortti ja toimijakortti Seura rajoittaa kaikkien vapaakorttien yhteismääräksi 2 % käytössä olevasta kapasiteetista, mikäli ottelu ei ole loppuunmyyty. Seura määrittelee paikan, mihin toimijakortin haltijat sijoitetaan. Edellä mainittu ei koske: - Virallista ottelun delegaattia jolla on käytössään Delegaattikortti, joka oikeuttaa Veikkausliigan henkilökorttia vastaavaan kulkemiseen stadionalueella. Ottelutapahtuman järjestäjän vastuulla on antaa delegaatille tarvittavaan kulkemiseen oikeuttava erillinen kulkulupa. - Otteludelegaattien kouluttaja, joka on paikalla satunnaisesti, liikkuu stadionilla myös delegaattikortilla, ja hänelle tulee varata samat työskentelymahdollisuudet ja palvelut kuin varsinaiselle Otteludelegaatille. - Maajoukkueiden valmentajia, turvallisuuspäällikköä ja/tai erotuomariasiantuntijaa, jotka ovat ottelussa työtehtävissä. Heillä on käytössään Palloliiton Full Access toimijakortti. Kyseisellä kortilla on sama kulkemisoikeus kuin Veikkausliigan henkilökortilla. 7\n8 MUUT: * Veikkaus-korttietu Veikkaus-kortilla pääsee 100 ensimmäistä henkilöä kaksi yhden hinnalla, yht. max 200 henkilöä. Edun saa lipunmyyntipisteistä Stadionilta Veikkaus-korttia näyttämällä HUOM! Tämä etu on voimassa vain Kierroksen Otteluissa, kts. kohta 8.4. * Urheilutoimittajain liitto ry:n jäsenkortti (voimassa oleva) Seuralla on halutessaan oikeus rajoittaa median edustajien sisäänpääsyä akkreditoinnilla, tällöin seuran tulee aktiivisesti tiedottaa medialle tästä muista seuroista poikkeavasta käytännöstä. * FIFA erotuomarikortti (kuvallinen) * Riippuen seurojen omista sopimuksista, erilaiset kaupungin ja kunnan kortit * Erotuomarit Pääportille on jätettävä kahdeksan pääsylippua erotuomareiden käyttöön. Kirjekuoren päälle kirjoitetaan "erotuomaristo". * Vierasjoukkueen pelaajat Seurat sopivat keskenään vierasjoukkueen pelaajille ja vierasjoukkueen henkilökunnalle mahdollisesti luovutettavista pääsylipuista Pukuhuoneet ja niiden varustus Joukkueita ja erotuomaristoa varten on kentillä oltava erilliset puhtaat ja siivotut pukuhuoneet ja suihkutilat, jotka ovat yksinomaan heidän käytettävissään 120 minuuttia ennen ottelua ja vähintään 45 minuuttia ottelun jälkeen. Joukkueiden pukuhuoneiden on oltava vähintään 35 neliötä ja erotuomariston pukuhuoneen vähintään 20 neliötä. Tuomareille on oltava tarjolla kahvia, vettä tai virvoitusjuomia. Pukuhuoneiden on oltava lämmitettäviä ja lukittavia. Pukuhuoneiden yhteydessä on oltava erilliset suihkutilat, joissa on yksi lämminvesisuihku kutakin neljää henkilöä kohden. Pukuhuoneiden yhteydessä tai välittömässä läheisyydessä on oltava siistit ja riittävät WC-tilat. WC-tilat eivät saa olla yleisön käytössä ottelun aikana. Pukuhuoneessa on oltava liitutaulu, fläppitaulu tai vastaava, hierontapenkki, hyvin valaistu peilitila lavuaareineen (piilolasien käyttäjille) ja sille työtaso. Doping-tarkastusten työtilat Isäntäseuran tulee myös varautua doping-lääkärin paikalle tuloon, ja hänelle tulee tarvittaessa voida osoittaa kelvollinen katsomopaikka ja tietysti tarvittavat työtila, 8\n9 jossa on WC, pöytä, tuoli sekä riittävästi virvoitusjuomia tai vettä. Tarkat ohjeet ADT:n menettelytavoista löytyvät liitteestä 9.4. Seuran vastuulla on järjestää juotavaa pelaajille testauksen edistämiseksi Pelikenttä Ottelut pelataan nurmikentillä tai FIFA TwoStar -luokituksen mukaisilla keinoalustoilla. Nurmikentän kastelun ja leikkauksen tulee taata mahdollisimman laadukkaan jalkapalloilun pelaamisen. Leikkaus ja kastelu tulee suorittaa mahdollisimman lähellä ottelun alkua, kuitenkin niin, että kaikki kentänhoitotoimenpiteet ovat suoritetut ennen katsojien saapumista. Luonnonnurmikenttä tulee leikata mahdollisimman lähellä ottelutapahtumaa (huomioiden luonnollisesti muut huoltotoimenpiteet ja kentän maalaus) eikä leikkauskorkeus saa olla 40 mm korkeampaa. Suositeltava nurmen korkeus pelin aikana on 25 mm, luonnollisesti edelleen huomioiden nurmen laatu, kasvukausi, kentän kunto ja sääolosuhteet. On suotavaa, että kun pelikenttä ei ole sateesta märkä, se kastellaan aina mahdollisimman lähellä ennen pelin alkua. Kastelun uusiminen ennen toisen puoliajan alkua on myös sallittua. Kastelu tulee aina tehdä tasapuolisesti koko kentän alueelle, eli vain toisen puoliskon tai vain jonkin tietyn kenttäalueen kastelu ei ole sallittua. Myös tekonurmi tulee puhdistaa/harjata mahdollisimman lähellä ottelun alkua, ja myös niin, että kaikki kentänhoitotoimenpiteet tulee olla suoritettu ennen katsojien saapumista. Pelikentällä ei saa olla muita viivoja, eikä muiden lajien pelikenttämerkintöjä, kuin varsinaiset jalkapallo-otteluun liittyvät viivoitukset. Muiden, kuin jalkapalloon kuuluvien kenttämerkintöjen näkyminen, saattaa johtaa taloudellisiin sanktioihin liittyen televisioinnista tuleviin ottelukorvauksiin. Mahdolliset viivaukset tulee hyvissä ajoin poistaa ennen Veikkausliigan ottelua. Muiden lajien kenttäviivojen tulisi olla tehty helposti liukenevalla värillä. Seurojen tulee jo ennen kauden alkua käydä tarvittavat keskustelut kenttähenkilökunnan kanssa tästä asiasta. Amerikkalaisen jalkapallon tai pesäpallon pelaaminen Veikkausliigan joukkueen pelikentällä ei ole suotavaa johtuen jäljelle jäävistä pelikenttämerkinnöistä sekä luonnonnurmen vahingoittumisesta. Tarvittaessa, Veikkausliigajoukkueen tulee käydä ennakoivat keskustelut kenttähenkilökunnan ja/tai kentän haltijan kanssa jo ennen pelikauden alkua. Minimoidaksemme vahinkoja ja pitääksemme kentät mahdollisimman hyvässä kunnossa tulee pallopoikien tai muun erikseen nimettävän ryhmän kulkea tauolla ja ottelun jälkeen kentällä ja korjata pahimmat vahingot. Näin luomme vaikutelmaa 9\n10 ammattimaisesti järjestetystä tapahtumasta. Kentän korjaamiseen liittyvistä asioista tulee sopia yhteistyössä kenttähenkilökunnan kanssa. Sääntöjen mukaan Veikkausliigan ottelut on pelattava kentillä, joiden pituus on vähintään 100 metriä ja leveys 64 metriä. Suositeltava koko on 105 x 68 metriä. UEFA:n seuralisenssi vaatii suositeltavaa kokoa. Vaihtopenkkien sijainti ja tekninen alue näkyvät alla olevassa kuvassa. Suojakatokset mitoitetaan siten, että niihin voi sijoittaa 13 henkilöä. Suojakatos sijoitetaan keskirajan tuntumaan symmetrisesti keskiviivaan nähden kuuden (6) metrin päähän sivurajasta, elleivät kiinteät rakenteet sitä estä. Suojat on sijoitettava samalle puolelle pelikenttää. Järjestävä seura huolehtii siitä, ettei yleisöllä ole mahdollisuutta hakata suojakatosta tai muuten epäasiallisesti häiritä joukkueita. Tekninen alue, joka on merkittävä selvästi, rajoittuu metrin sivuille suojakatoksen takareunasta ulottuen pelikentän suuntaan metrin etäisyydelle sivurajasta. Teknisten alueiden välissä työskentelevällä neljännellä erotuomarilla tulee olla pöytä + tuoli sekä esteetön liikkuvuus alueiden välissä, mikä ei tarkoita sitä, ettei neljännen erotuomarin työpöydän ja kentän välissä voisi olla mainosteline. Myös kenttäalueella toimiva kuuluttajan avustaja voi toimia neljännen erotuomarin läheisyydessä. Tupakointi teknisellä alueella on kaikilta kielletty, samoin matkapuhelinten tai muiden elektronisten laitteiden käyttäminen pelaajilta. 10\n11 Joukkueella voi olla teknisellä alueella ja vaihtopenkillä 13 henkilöä, joista 7 vaihtopelaajaa ja 6 nimettyä joukkueen edustajaa. Kaikkien vaihtosuojassa olevien henkilöiden nimet pitää olla ottelupöytäkirjassa. Kaikissa otteluissa on käytettävä Veikkausliigan toimittamaa vaihtopelaajien näyttötaulua, jotka Veikkausliiga toimittaa ottelupaikkakunnalle koko kauden ajaksi. Käytettävät maalit tulevat olla kansainvälisen tavan mukaisesti laatikkomalliset, eli ns. euromaalit. Mikäli maali rikkoontuu, varamaalin (mieluiten identtinen) tulee olla ilman kohtuutonta viivytystä saatavilla. Maaliverkon tulee väriltään olla vaalea eikä siihen saa lisätä mainoselementtejä. Myöskään kulmalippuihin eikä niiden tolppiin saa lisätä minkäänlaisia mainoselementtejä Pelikentän valaistus Otteluvalaistusta käytetään aina ja kaikissa peleissä. Pelikentän valaistus on pakollinen ja se tulee laittaa päälle viimeistään 60min ennen pelin alkua. Otteluvalaistuksen tulee olla päällä vähintään niin kauan ja saman tehoisena, kun viimeiset ulkona tehtävät tv-haastattelut ovat päättyneet Kentänlaitamainokset Pitkillä sivuilla mainosten etäisyyden tulee olla vähintään kolme metriä. Päädyissä mainosten etäisyyden kulmalipuilla tulee olla vähintään kolme metriä. Maalin takana etäisyyden tulee olla maaliviivasta vähintään viisi metriä, pois lukien minilaitamainos, joka asetellaan heti maaliverkon taakse noin 20cm verkosta. Kentänlaitamainosten maksimikorkeus ensimmäisessä rivissä on kansainvälisten sääntöjen mukaan 90 senttiä. Vaikka Veikkausliigan partnereiden kulmalipun läheisyydessä olevien kentänlaitamainosten sijainti tehdään tarkkaan liitteen mukaisen mallisijoittelun mukaisesti, saatetaan tätä asettelua joutua tarkistamaan suuntaan tai toiseen johtuen eri stadioneiden kamerasijoittelusta. Tällöin priorisoitavien Veikkausliigan partnereiden mainosten optimaalinen sijoittelu saattaa muuttaa seuran omien, kulmalipun läheisyydessä olevien mainosten sijoittelua. Partnerimainosten sijoittelu on esitelty kohdassa 8.3. ja 9.6. Neljännen erotuomarin työpöydän eteen sijoitettavien mainosten väliin on jätettävä 80 cm leveä kulkuaukko. Tässä asiassa on paikkakuntakohtaisia eroja liittyen pääkameran kuvauskulmaan ja mahdollisiin juoksuratoihin, ja siksi on tärkeää, että mahdollisista epäkohdista on sovittu etukäteen seuran tapahtumapäällikön, Veikkausliigan edustajan, otteludelegaatin ja Palloliiton erotuomariasiantuntijoiden kesken. 11\n12 Seuran tulee ennakoida tuuliset ääriolosuhteet tarvittaessa lisäpainoilla tai kiinnityksin niin, että mainosaidat eivät siirry paikoiltaan vaarantaen katsojien ja/tai pelaajien/erotuomareiden turvallisuuden. PELIKENTTÄ MAINOSTAULUT PÖYTÄ HUOM! mainostaulut eivät saa mennä vaihtoaition tekniselle alueelle! Kuva: Kentänlaitamainokset teknisellä alueella 1.8. Peliasut Kotijoukkue pelaa omassa peliasussaan, jolloin vierasjoukkueen tulee valita selvästi poikkeava peliasu. Mikäli kotijoukkueen pelipaidassa on kaksi pääväriä (raitapaidat, mainokset, hihat eriväriset jne.), vierailevan joukkueen tulee valita paitansa väri kotijoukkueen pääväreistä poikkeavasti ja siten, että pelipaidat selvästi eroavat toisistaan. Kotijoukkueen pelatessa raidallisessa pelipaidassa, tulee toisen pelata molemmista raitapaidan väreistä poikkeavassa yksivärisessä, jos peliasut eivät muutoin riittävästi erotu. Veikkausliigassa myös housujen ja sukkien värin on poikettava toisistaan. Pelaajan numeron on oltava kiinteä, joten samalla numerolla eivät kauden aikana muut henkilöt saa pelata, ellei muutoksesta hyvissä ajoin informoida liigaa. Pelaajan numeroiden on oltava kokonaislukuja (1-99), joten mainosnumerot (kuten 999, 95,4 ja 0500) eivät ole sallittuja. Pelaajan nimen on oltava numeron yläpuolella. 12\n13 Peliasussa tulee olla vähintään 6cm korkuinen pelaajanumerointi myös etupuolella housuissa tai pelipaidassa. Pelaajien numerointi tulee suunnitella niin, että kauden aikana, uudelle pelaajalle annetaan aina uusi pelinumero tilastointi- ja markkinoinnillisiin syihin perustuen. Siksi seuran tulee jo talven varustetilausten yhteydessä ennakoida samanlaisten peliasusteiden riittävyys koko kaudelle. Myös raitapaitojen selässä olevan nimen tulee olla kirjoitettuna yksiväriselle pohjalle. Myös tähän ohjeeseen tulee varautua varustetilausten yhteydessä. Pelaajan nimen ja pelinumeron tulee erottua selkeästi pelipaidasta myös katsomoon saakka (ja tvselostajalle). Henkilökohtaisten kirjoitettujen viestien näyttäminen kameroille ja/tai yleisölle, esimerkiksi paljastetussa aluspaidassa, on ehdottomasti kielletty pelin aikana tai välittömästi sen jälkeen. Pelipaidan oikeaan hihaan kiinnitetään tai painetaan Veikkausliigan ohjeitten mukaisesti Veikkausliigan logo (vuoden 2010 mestari HJK:lla kullanvärinen). Logon paikka on oikeassa hihassa, hauiksen kohdalla. Merkin koko on 85x85 mm, värit: valkoinen, sininen ja punainen; painettaessa myös valkoinen taustaväri painetaan. Kyseinen hiha pyritään rauhoittaa ainoastaan Veikkausliigan logolle. Jos samassa hihassa on myös mainoksia, tulevat niiden olla ulkoasultaan ja luonteeltaan sellaisia, että eivät häiritse Veikkausliigan logon näkyvyyttä tai arvokkuutta. Ohjeistus koskee sekä koti- että vieraspaitaa. Ottelun erotuomaristo varmistaa joukkueiden joukkueenjohtajien kanssa peliasujen hyväksyttävät väriyhdistelmät. Ennakoivat peliasutarkistukset suoritetaan ennen 13\n14 kauden alkua Kauden avaustilaisuudessa kaikkien seurojen osalta. Seuran markkinointivastaava huolehtii tilaisuuden tiedonkulusta seuran sisällä Paarinkantajat Paarinkantajilla tulee olla yhtenäinen, siisti ja edustava asu liikkuessaan ottelutapahtumassa. Paarinkantajille tulee antaa yhtenäiset ja selkeät ohjeet siitä, miten kentälle tarvittaessa lähdetään ripeästi, kuka kantaa paarit ja miten kenttäalueelta poistutaan, potilaan kanssa tai ilman, nopeasti takaisin valmiuteen lähteä kentälle uudelleen Vaihtotaulu Kaikissa Veikkausliigan peleissä käytetään Liigan näihin otteluihin toimittamia manuaalisia vaihtotauluja. Tauluja toimitetaan kaksi per seura. Taulujen käyttö: Ottelussa molempien joukkueiden joukkueenjohtajilla on oma taulunsa Joukkueenjohtaja merkitsee vaihdon omaan tauluunsa Taulu annetaan neljännelle erotuomarille, joka kirjaa vaihdon ja käyttää taulua vaihdon suorittamiseksi. Taulut ovat seurojen käytössä koko kauden ajan. Tauluihin ei saa lisätä muita mainostarroja tai näkyvyyselementtejä Yleisömäärän ilmoittaminen Veikkausliigassa noudatetaan yhtenäistä linjaa yleisömäärien laskemisessa ja ilmoittamisessa. Yleisömäärän peruste on paikalla olevat henkilöt ei myydyt tai ulkona olevat liput. Seurat huolehtivat stadionkohtaisesti mittauksen parhaalla ja kaikkein luotettavimmalla tavalla (esim. laskurit porteilla ja kulunvalvonta). Ylilyönnit sekä todellista alhaisemman yleisömäärän ilmoittaminen ovat ehdottoman tuomittavia. Jokainen seura on velvollinen pyydettäessä raportoimaan Veikkausliigalle yleisömäärien mittaamisesta. 14\n15 2. Otteluorganisaation kuvaus Veikkausliigaottelun ammattitaitoinen läpivieminen vaatii jokaiselta seuralta otteluorganisaation. Jokainen seura on velvollinen nimeämään alla esitetyn otteluorganisaation. Yhteisellä konseptilla tuotteistetaan Veikkausliiga vastaamaan kasvavaa kysyntää. Samalla muokkaamme Veikkausliigan organisaatiomallia vastaamaan kansainvälisten otteluiden vaatimuksia. Eri vastuualueiden eriyttäminen selkeästi määriteltyihin toimenkuviin ei tarkoita seurojen taakan kasvattamista vaan pikemminkin päinvastoin: näin karsimme päällekkäisyyksiä ja voimme luoda tehokkaan seuranta- ja itsearviointimenetelmän. Yksi henkilö voi tehtävistä riippuen hoitaa kahtakin vastuualuetta. Pääasia on, että otteluun liittyvät tapahtumat tulevat tyylikkäästi ja täsmällisesti toteutetuiksi, jolloin yleisön, median ja yhteistyökumppaneittemme saaman palvelun taso myös vastaa tavoitteitamme. Veikkausliigan ottelutapahtuman organisaatiokaavio Tapahtumapäällikkö Turvallisuuspäällikkö Tiedotusryhmä Media Officer Muut otteluorganisaation jäsenet * Tapahtumapäällikkö Tapahtumapäällikkö on vastuussa koko ottelutapahtumasta. Hänen tulee olla stadionilla viimeistään kaksi tuntia ennen ottelun alkua, varmistuakseen että kaikki erikseen mainitut yksityiskohdat ovat kunnossa ennen otteludelegaatin saapumista. Tapahtumapäällikkö vastaanottaa delegaatin hänen saapuessaan stadionille. Hän koordinoi eri osa-alueiden toimintaa ja toimii linkkinä eri vastuuhenkilöiden välillä. Tapahtumapäällikkö jakaa tehtävät tarkoituksenmukaisesti ja huolehtii, että ottelutapahtuma täyttää manuaalin vaatimukset. Tapahtumapäällikkö vastaa myös alkuseremoniasta, loppuseremoniasta, pallopojista, sovittujen mainosten sijoittelusta, joukkueista, erotuomareista ja erotuomaritarkkailijasta ja kaikesta, mikä liittyy itse otteluun, ellei tehtävää ole toisen henkilön vastuulle annettu. * Media Officer 15\n16 Media Officer -toimintoa jatketaan myös kaudella Edelliskaudesta poiketen Veikkausliiga ei vastaa Media Officer resurssoinnista vaan seurat huolehtivat tämän osa-alueen hoitamisesta liigahallituksen päätöksen mukaisesti. Merkittävissä otteluissa paikalla voi olla myös Veikkausliigan henkilökuntaa auttamassa seurojen Media Officereita. Media Officerin keskeisimmät työtehtävät ottelutapahtumien yhteydessä ovat: - sähköisen median haastattelupaikkojen pystyttäminen/varmistaminen (televisiohaastatteluissa käytössä on Veikkausliigan toimittamat haastatteluseinät, poislukien seuran omat tuotannot) - tv-haastattelujen varmistaminen ja avustaminen määritellyissä haastattelupisteissä - Veikkausliigan kumppanivelvoitteiden varmistaminen otteluissa (kentänlaitamainosten ja muiden elementtien tarkastaminen) - informaation tuottaminen Veikkausliigan viestinnälle ottelun aikana Media Officer järjestelmän vaikutuksia muihin tehtäviin: - seuroilla tarvitsee olla nimetty henkilö, joka varmistaa tv-haastattelujen tekemisen sovitulla tavalla - Media Officer ei vaikuta tilastointijärjestelmään, se järjestetään aiempaa vastaavalla tavalla - seuralla täytyy olla edelleen oma tiedottaja tai muu viestinnästä vastaava henkilö - lehdistötilaisuuden järjestäminen on myös edelleen seurojen tehtävä Seuroja pyydetään suhtautumaan Media Officereiden työhön ja vastuuseen huolella. Media Officerilla tulee olla oikeus kulkea mediatiloissa, kentän laidalla (häiritsemättä muita toimia ja pelin aikana vain poikkeustapauksissa) sekä tv-tuotantojen kuvauspaikoilla. Joukkueiden kanssa Media Officer on tekemisissä normaalin median edustajan tavoin. Media Officereille toimitetaan erikseen tarkempi ohjeistus. * Tiedotusryhmä Tiedotusryhmä koostuu ottelun kuuluttajasta ja informaatiojärjestelmän (tilastovastaava) hoitajasta. Ryhmän tehtävänä on tuottaa ja jakaa tietoa ottelusta. Tarkempi kuvaus ryhmän tehtävistä on kohdassa 4. * Turvallisuuspäällikkö Turvallisuuspäällikkö hoitaa ottelutapahtuman turvallisuusjärjestelyt. Liigaotteluissa toimitaan Palloliiton turvallisuusohjeiden mukaisesti. Tämä ohje toimitetaan seuroille erikseen. Turvallisuuspäällikkö vastaa että ottelutapahtumassa noudatetaan kulloinkin voimassa olevia turvallisuusmääräyksiä. * Muut otteluorganisaation jäsenet Muita keskeisiä ottelutapahtuman tehtäväalueita ovat kaikki yleisöpalvelut eri muodoissaan. Näitä ovat VIP-palvelut, tulos- ja tilastointipalvelu, markkinointi, pysäköinnin valvonta, lipunmyyntipalvelut, ensiapupalvelut, turvallisuuspalvelut 16\n17 (palokunta, poliisi). Myös näiden osa-alueiden koordinointi ja huolellinen suunnittelu kuuluvat jokaisen Veikkausliigan seuran itsestään selviin tehtäviin. 2.1 Otteludelegaatti Kaudesta 2007 lähtien Suomen Palloliitto, Veikkausliiga ja Veikkaus Oy ovat yhdessä laatineet toimintasuunnitelman siitä, miten ottelutapahtumien yleisseurantaa ja valvontaa voitaisiin kehittää, ja miten kaikilla ottelupaikkakunnilla voidaan samanaikaisesti tarvittaessa tehdä määriteltyjä ja/tai ennalta määrittelemättömiä operatiivisia toimia puolueettomasti ja jalkapallohallinnon toivomalla tavalla. Kaudella 2011 edm. käytäntö jatkuu. Otteludelegaatti on ottelutapahtuman tärkein ulkopuolinen tarkkailija ja kilpailuorganisaation vastuullinen operatiivinen toimija häiriötilanteissa. Seuran edustajan tulee ehdottomasti olla vastaanottamassa kyseinen vieras ottelutapahtumaan, osoittaa hänelle hänen työskentelytilansa sekä näyttää hänelle katsomopaikka, joka on yksinoikeudella delegaatille aina varattuna. Seuran tulee otteluilmoituksessaan erotuomarille ja delegaatille ilmoittaa tapahtumapäällikön yhteystiedot, sillä saapuessaan ottelustadionille 1 h 45 min ennen ottelun alkua, otteludelegaatin tulee ensin tavata tapahtumapäällikkö sekä turvallisuuspäällikkö. Tämän tapaamisen yhteydessä tapahtumapäällikkö esittelee tarvittaessa liikkumisohjeet stadionilla, ja sopii miten myöhemmin tarvittava yhteydenpito hoidetaan. Tämän jälkeen otteludelegaatti siirtyy töidensä pariin ja on hetken kuluttua seuran edustajan mukana vastaanottamassa otteluun saapuvia erotuomareita. Otteludelegaatin tehtävä/tarkkailulomake on liiteosiossa. Otteludelegaatin toiminnan kuvaus: Erotuomaritarkkailija nimikkeenä on kadonnut Veikkausliigan otteluissa. Hänet on korvannut Otteludelegaatti, jonka tehtäviin sisältyy; * Palloliiton ja Veikkausliigan tärkeimpien yhteistyökumppaneiden sopimusvalvonta * Liiton ja Liigan yhteinen neutraali edunvalvoja * Operatiivinen toimija vilppiepäilytilanteissa * Erotuomaritoiminnan tarkkailu * Antidoping testauksen operatiivinen avustaja Raportointi Otteludelegaatti raportoi ottelun jälkeen sovitulla tavalla Palloliittoon ja Veikkausliigaan tekemistään havainnoista. Delegaatin tarkistuslista on muuttunut. Kopio uudesta raportointilomakkeesta on liiteosiossa. Raportti toimitetaan seuroille otteluiden jälkeen sähköisessä muodossa. Olisi hyvä, että mahdollisiin epäkohtiin puututtaisiin ottelun jälkeisissä palautepalavereissa. Delegaattiraportin lisäksi ottelutapahtumasta tehdään seuraavat raportit: - Turvaraportti (turvallisuuspäällikkö) 17\n18 - Erotuomariraportti (tuomaristo) - Fair Play raportti - Erotuomaritarkkailijaraportti Vastuualueen tarkennus Otteludelegaatin vastuualuetta sivuaa kaikki turvallisuuteen liittyvät asiakokonaisuudet ja yksityiskohdat, mutta ottelutapahtuman turvallisuuspäällikkö johtaa edelleen tämän vastuualueen operatiivista toimintaa. Delegaatti raportoi havainnoistaan tarvittaessa erikseen. 18\n19 3. Ottelutapahtuma Jokaista Veikkausliigaottelua yhdistää identtinen tapahtumarunko. Ottelutapahtumia koskevat määräykset ovat voimassa ainoastaan Veikkausliigan otteluissa. Muissa kilpailuissa, kuten Suomen Cupissa, Liigacupissa tai Eurocupeissa noudatetaan osittain erilaisia sääntöjä, jotka ovat kuitenkin samassa linjassa Veikkausliigan sääntöjen kanssa. 3.1 Otteluilmoitus Kotijoukkueen on viimeistään seitsemän päivää ennen ottelua ilmoitettava vierasjoukkueelle, erotuomarinelikolle ja delegaatille otteluaika ja paikka sekä kaikkien pelaajien peliasujen värit Otteluiden alkamisajat Veikkausliigan otteluiden alkamisajoista ja pelipäivistä sekä koko otteluohjelmasta päättää Veikkausliiga. Ottelut alkavat täsmällisesti määrättynä ajankohtana. Tapahtumapäällikkö varmistaa, että hänen kellonsa on oikeassa ajassa ja synkronoi kellon erotuomariston kanssa. Yhteistyö televisiotuotannon kanssa saattaa edellyttää tarkasta alkamisajasta poikkeavaa menettelyä. Tästä sovitaan aina erikseen. Tapahtuman eteneminen suunnitelmien mukaisesti sekä televisiolähetyksen onnistuminen edellyttävät tiivistä yhteistyötä seuran ja televisiotuotannon kesken. Ottelu voi alkaa vasta, kun tapahtumapäällikkö antaa erotuomarille merkin. Tapahtumapäällikön on huolehdittava, että aloitusmerkin antamisesta on sovittu ottelun erotuomarin kanssa ja mahdollisen televisiotuotannon ohjaajan kanssa. Tapahtumapäällikkö vastaa myös toisen jakson täsmällisestä aloittamisesta Liputus Suomen, Veikkausliigan ja seuran lippu tulee olla salossa heti ottelupäivän aamusta alkaen Ottelun organisaatiopalaveri Ottelupalaverilla tarkoitetaan ennen jokaista ottelua pidettävää käskynjakotilaisuutta, jossa tapahtumapäällikkö jakaa tehtävät ja varmistaa henkilöstön paikallaolon. Ottelupalaverissa käydään läpi myös otteluun liittyvät mahdolliset erikoisjärjestelyt ja akuutit tilanteet. Ottelupalaveri on pakollinen ja se on syytä aloittaa reilusti ennen porttien avaamista. Ottelutapahtuman aikataulutus löytyy kohdassa 3.7. Aikatauluun kannattaa jättää mieluummin joustovaraa kuin tehdä siitä liian tiukka! 19\n20 3.5. Joukkueiden kokoonpanot ja ottelupöytäkirja Vierailevan seuran on ajoissa ilmoitettava järjestävälle seuralle joukkueensa pelaajalista (+ taustat) käsiohjelmaa varten. Kotijoukkue on velvollinen ilmoittamaan vierasjoukkueelle tähän liittyvän aikataulun. Kokoonpanojen ilmoitus ja ottelupöytäkirjan täyttäminen ei ole pelkkä muodollisuus, vaan monelle ottelutapahtuman toimijalle äärimmäisen tärkeä perustieto. Veikkausliigankin otteluissa siirrytään kaudella 2011 sähköiseen ottelupöytäkirjaan, ns. PalloVerkko. Asiasta lisää erillisenä liitteessä (kohta 10.). Ennakoidut aloituskokoonpanot tulee ilmoittaa viimeistään 4 tuntia ennen ottelua Suomen Palloliiton Palloverkko-järjestelmään joukkueenjohtajan toimesta. Hyväksytyt kokoonpanot tulee olla järjestelmässä viimeistään kolme tuntia ennen ottelua; joukkueenjohtaja varmistaa kokoonpanon järjestelmässä omalla tunnuksellaan. Pöytäkirja tulee järjestelmän kautta 75 min ennen ottelua erotuomarin tarkastettavaksi ja 60 min ennen ottelua julkaistaan lopulliset kokoonpanot. Tämän jälkeen kokoonpanot tulostetaan erotuomaristoa, delegaattia ja seuroja varten. Samalla erotuomaristolle tuodaan peliasu tarkistettavaksi. Mikäli vierasjoukkueen saapuminen ottelupaikkakunnalle viivästyy, on sen ilmoitettava kokoonpano puhelimitse. Huom! Vaikka vierasjoukkueen pelaajat saapuvat ottelustadionille (esim. päivähotellista) min ennen ottelun alkua, tulee joukkueenjohtajan olla stadionilla ehdottomasti viimeistään 90 min ennen pelin alkua, ehtiäkseen täyttämään tarvittavat ottelupöytäkirjat ja saadakseen tarvittavan lisäinformaation mahdollisista seremonioista ja turvallisuusnäkökohdista. Allekirjoituksellaan seura on vastuussa ottelupöytäkirjan oikeellisuudesta, ja sen on varmistettava, että pelaajien nimet ja numerot ovat oikein. Joukkueen kapteeni erotetaan muista pelaajista merkitsemällä nimen kohdalle C. Ottelupöytäkirjassa olevat 11 ensimmäistä pelaajaa aloittavat ottelun. Lisäksi pöytäkirjassa saa olla seitsemän vaihtopelaajaa sekä kuusi taustahenkilöä. Pelaajavaihdot on suoritettava samalta puolen kenttää. Vaihdoissa on aina käytettävä numerotaulua. Myös tauon aikana tehtävistä vaihdoista on ilmoitettava numerotaululla. Ottelun jälkeen joukkueenjohtajat ja erotuomarit kokoontuvat sovitussa paikassa, ja tarkistavat yhdessä pöytäkirjamerkinnät lopulliseen viralliseen ottelupöytäkirjaan. Tämän jälkeen erotuomari vahvistaa pöytäkirjan omalla tunnuksellaan, seura tarjoaa tarvittaessa tietokoneen ja verkkoyhteyden Ottelupallot ja pallopojat Veikkausliigan otteluissa käytetään useamman ottelupallon järjestelmää. Järjestelmän käyttö on pakollista Veikkausliigan otteluissa. Ottelupallot toimitetaan erotuomareille tarkastusta varten viimeistään tuntia ennen ottelun alkamista. Ottelupalloja on kaikkiaan yhdeksän, joista kahden tulee olla uusia. Tarkastuksen jälkeen palloja ei enää ole lupa käyttää ennen ottelun alkua. Ottelun järjestäjä (kotijoukkue) vastaa 20\n21 pallopoikien (voivat olla myös tyttöjä) järjestämisestä ja riittävästä kouluttamisesta tehtävään. Pallopoikia on oltava vähintään 12 ja korkeintaan 18. Pallopoikien on oltava vähintään 11-vuotiaita. Seura nimeää henkilön, joka vastaa Pallopoikien kulkemisesta ja toiminnasta. Pallopojilla tulee olla koko ottelutapahtuman yhtenäinen asu (mielellään seuran verryttelyasu tai vastaava.). Pallopoikien liivien väritys tulee valita sellaiseksi, että se väriltään erottuu molempien joukkueiden pelaajien peliasuista sekä turvallisuushenkilökunnan käyttämistä neonvärisestä keltaisesta ja oranssista. Pallopoikien (vähintään 2+2) tulee olla tehtävissään kentän päädyissä jo lämmittelyvaiheessa, eli 45 min ennen ottelun alkua. Kahdeksalle pallopojalle annetaan pallo käsiin. Heidät sijoitetaan kentän ympärille oheisen kuvan osoittamalla tavalla. Loppuosa Pallopojista sijoitetaan pallollisten taakse tasaisin välimatkoin (kts. alla oleva kuva), tai siten että heidän toimintansa on mahdollisimman tehokasta ja nopeaa. Pallopojat eivät missään tapauksessa saa mennä ottelukentälle eivätkä myöskään joukkueiden vaihtopenkkiä ympäröivän teknisen alueen sisälle. Pallopoikien perusasemapaikka on mainostaulujen takana. Pelin ollessa käynnissä, Pallopojat eivät saa temppuilla palloilla, vaan heidän tulee keskittyä omaan tehtäväänsä. Kun ottelupallo on selvästi poissa pelikentältä, se pallopoika, joka on lähinnä kyseistä tilannetta/pelaajaa, heittää oman pallonsa pelaajalle. Pallon heitettyään hän jää paikoilleen odottamaan, että palloton pallopoika toimittaa ylimenneen pallon hänelle. Mikäli pallo on hyvin lähellä pallon pelaajalle toimittanutta pallopoikaa, voi hän itse noutaa pallon. Pallopoikien tulee ymmärtää peliä riittävästi, jotta he pystyvät seuraamaan ja lukemaan tilannetta tehtävän vaatimalla tavalla. Erityistä huomiota on kiinnitettävä pallojen joustavaan kulkuun kentän laidoilla. Palloja tulee koko ajan olla tasaisesti koko kentän ympäri käytettävissä. 21\n22 Pitääksemme kentät mahdollisimman hyvässä kunnossa, Pallopojat (vaihtoehtoisesti joku muu ryhmä) kulkevat tauolla ja ottelun jälkeen kentällä paikkaamassa pahimmat vahingot. Samalla luomme vaikutelmaa ammattimaisesti järjestetystä tapahtumasta. Kentän korjaamiseen liittyvistä asioista tulee sopia yhteistyössä kenttähenkilökunnan kanssa Ottelutapahtuman aikataulu viimeistään - 240min viimeistään -180 min viimeistään min viimeistään min viimeistään min viimeistään min viimeistään - 90 min viimeistään - 90 min viimeistään - 90 min viimeistään - 90 min Aloituskokoonpanojen ennakkoilmoitus (joukkueenjohtajat) Aloituskokoonpanojen lopullinen hyväksyminen (jojot) Aloituskokoonpanojen julkaiseminen Liigan www-sivuilla Otteluorganisaation vastuuhenkilöt paikalla Liigan kentänlaitamainokset tms. oikeilla paikoilla Otteludelegaatti saapuu Seuran oma ottelupalaveri Erotuomarit saapuvat Kotijoukkue saapuu Vierasjoukkue saapuu - 90 min Kellojen synkronisointi (esim. teksti-tv:stä) (tapahtumapäällikkö, koti- ja vierasjoukkueiden joukkueenjohtajat, erotuomaristo, turvapäällikkö, mediapäällikkö, televisiolähetyksen ohjaaja tai ainoan kameran käyttäjä, delegaatti) - 90 min Käsiohjelmat valmiina porteilla/jakelussa - 75 min Tuomaristo tarkistaa pöytäkirjan viimeistään - 75 min Tulospalveluyhteys viimeistään - 74 min Mediapäällikölle/tilastovastaavalle/delegaatille pöytäkirja - 60 min - 10 min Verryttelymahdollisuus kentällä viimeistään - 55 min Kokoonpanot ja ottelutiedot Veikkausliigan sivuilla viimeistään - 45 min Kokoonpanot lehdistötilassa jakelussa - 45 min Pallopojat liivit päällä kentän laidalla (vähintään 2+2) n.-10 min Partnereiden äänimainokset ja kokoonpanot n.- 6 min Erotuomari tarkistaa varusteet n.- 4,5 min Alkuseremonia (aloitus riippuu etäisyyksistä) Sisääntulo, kenttälippu, esittelyt, kättelyt - 1 min Teikkaus min Kick-off Informaatiojärjestelmä ottelun aikana Kuulutukset mukaisesti Tauko 15 n. 92 min Peli loppuu Loppuseremoniat ja palkintojen jako min Johdettu lehdistötilaisuus manuaalin mukaisesti + Joukkueenjohtajat ja erotuomarit vahvistavat ottelupöytäkirjan sisällön. 22\n23 3.8. Screenien käyttö otteluiden aikana Osa seuroista hyödyntää isoja tv-näyttöjä tai screenejä omissa ottelutapahtumissaan. Screenien käytössä seurojen on otettava seuraavat seikat huomioon: - Screenillä ei saa esittää herjaavaa tai vastustajaa vähättelevää materiaalia. - Seuran tulee nimetä henkilö, jolla on välitön kontrolli screenillä esitettävään materiaaliin. Tämän henkilön tulee olla delegaatin tavoitettavissa viipymättä koko ottelutapahtuman ajan. - Delegaatilla on oikeus keskeyttää screenin käyttö mikäli seura rikkoo näitä ohjeita. FIFA:n tarkempi ohjeistus screenien käyttöön toimitetaan niitä käyttäville seuroille seuroille erikseen. Mikäli olette aikeissa käyttää screeniä tulevalla kaudella, ottakaa yhteys Veikkausliigaan ennen kauden alkua Ottelun alku ja loppuseremoniat Veikkausliigaotteluiden seremonioissa noudatetaan yhtenäistä kaavaa. Veikkausliiga voi myöntää erikoistapauksissa luvan poikkeukselliseen käytäntöön (asiasta enemmän kohdassa 6.). Poikkeustapauksissakin seremonioissa tulee olla seuraavat pakolliset osat: 1. Veikkausliigan tunnusmusiikin tulee olla oleellinen osa seremonioita 2. Veikkausliigan kenttälipun on oltava näkyvä osa seremonioita 3. Pelaajat ja erotuomaristo on esiteltävä (voidaan kuuluttaa myös ennen pelaajien sisääntuloa). Myös kättelyseremonia on pakollinen. 4. Seremonioiden keston tulee olla pääsääntöisesti sama Alkuseremoniat voivat seurakohtaisesti erota toisistaan. Isäntäjoukkueen perinteitä / kulttuuria tukeva seurakohtainen pelaajaesittely on siis mahdollista toteuttaa. Tällöin on huomioitava, että joukkueiden esittelyssä huomioidaan vieraileva joukkue. Kuulutukset on pystyttävä tekemään suomeksi ja ruotsiksi. Toteutettava pelaajaesittely ei saa johtaa joukkueita kilpailullisesti eriarvoiseen asemaan. Veikkausliiga pidättää itsellään oikeuden puuttua toteutettavaan pelaaja-esittelyyn mikäli muut joukkueet huomauttavat esittelyn rikkovan tasapuolisuus-periaatetta merkittävästi. Avausseremonian kiinteinä elementteinä on aina oltava yllä luetellut Veikkausliigan tunnukset seuraavin tarkennuksin: Veikkausliigamusiikki Veikkausliigan tunnusmusiikki tulee soittaa aina 0-5 minuuttia ennen ottelun aloituspotkua. Musiikki alkaa soida 30 sekuntia ennen kuin ensimmäinen henkilö (pelaaja/erotuomari) lähtee etenemään kentälle. Tästä poikkeuksen voi antaa vain Veikkausliiga erityisin perusteluin. Kenttälippu 23\n24 Veikkausliigan kenttälippu tulee saattaa junioripelaajien toimesta kenttäalueelle ja lipun tulee olla näkyvästi esillä pelaajaesittelyn yhteydessä. Lippu voidaan tuoda samanaikaisesti pelaajien tullessa kentälle tai niin haluttaessa lippu voidaan tuoda aikaisemmin. Isäntäseura on vastuullinen informoimaan sekä varmistamaan että kaikkia asianosaiset ovat tietoisia toteuttavista järjestelyistä (vieraileva joukkue, erotuomaristo, TV-tuotanto, Veikkausliiga). Isäntäseura on myös velvollinen määrittelemään seremonioihin kuluvan ajan ja ilmoittamaan sen asianosaisille. Seuraavassa malli alkuseremonioista kuvineen: Seremoniat alkavat noin 5 minuuttia ennen ottelun alkua. 1. Veikkausliigan tunnusmusiikki kuuluu voimakkaasti kentän äänentoistolaitteista sekuntia Veikkausliigan musiikin alkamisesta Veikkausliigan lippu, tuomaristo ja joukkueet saapuvat ripeästi askeltaen kentälle em. järjestyksessä ja asettuvat kentällä kuvan osoittamalla tavalla. Lippua kantavat kuusi pallotonta junioripelaajaa. 3. Esittelyt. Ensin esitellään vierasjoukkueen pelaajat, sitten kotijoukkue ja lopuksi erotuomaristo. Pelaajat tervehtivät vuorollaan yleisöä. Esittelyn on sujuttava joutuisasti. Mikäli äänentoisto sallii, on suositeltavaa, että Veikkausliigan musiikki soi vielä esittelyn ajan taustalla. 24\n25 4. Kättelyseremonia. Ensin vierasjoukkue kättelee erotuomariston ja kotijoukkueen pelaajat, ja tämän jälkeen kotijoukkueen pelaajat kättelevät erotuomariston. 5. Minuutti ennen ottelun alkua suoritetaan arvonta. 6. Ottelu alkaa erotuomarin toimesta vasta tapahtumapäällikön merkin jälkeen. Veikkausliiga suosittelee, että seurat noudattelevat edellä mainittua perinteistä ohjeistusta alkuseremonioiden aikataulutukseen. Seuralla on myös mahdollisuus suunnitella peliä edeltävä kuuden minuutin jakso, eli pelaajien saapuminen kentälle ja esittelyt oman musiikkimaailmansa mukaan, mutta tuolloin Veikkausliigan ehdottomana vaatimuksena on, että viimeisen kuuden minuutin aikana ennen ottelun alkuvihellystä, Veikkausliigan tunnussävelmää soitetaan yhtäjaksoisesti vähintään 30 sekunnin ajan. Pelaajaesittelyt voidaan suorittaa seuran haluamalla tavalla, mutta protokollaan tulee edelleen sisällyttää pelaajien ja erotuomareiden keskinäiset kättelyt. Mikäli seura toteuttaa tällaisen oman viimeisen kuuden minuutin koreografian, tulee a) se hyväksyttää ennen kauden alkua Veikkausliigassa b) siitä informoida vierailevaa seuraa ottelukutsun yhteydessä c) siitä informoida erotuomareita ja ottelun delegaattia ottelukutsun yhteydessä d) siitä pysyvästi olla kirjalliset ohjeet nähtävillä vierasjoukkueen pukuhuoneessa 25\n26 Loppuseremoniat Ottelun päätyttyä joukkueet ja tuomaristo kokoontuvat palkintojenjakoon kuvan osoittamalla tavalla lähelle kentän sivurajaa (samalla tavalla kuin alkuasetelmassa, mutta ilman Veikkausliigan lippua). 1. Ottelu päättyy, kuuluttaja antaa haluamansa informaation 2. Liigan musiikki soimaan 3. Joukkueet ja tuomaristo asettuvat kentälle kuten alkuasetelmassa. 4. Kuuluttaja ilmoittaa palkintojen saajat (Iltalehden Leijona jne.) 5. Palkintojen ojentajat pysyvät paikoillaan, palkitut noutavat palkintonsa ripeästi. Jos palkinnon saaja ei ole noutamassa palkintoaan, kapteeni ottaa palkinnon vastaan pelaajan puolesta. 6. Kun kaikki palkinnot on jaettu, joukkueet poistuvat kentältä. Poistumisen ei tarvitse olla järjestäytynyttä. 7. Pelaajien ja valmentajien tulee kiittää yleisöä kannustuksesta. Veikkausliiga suosittelee, että seurat noudattelevat edellä mainittua perinteistä ohjeistusta myös loppuseremonioihin. Mikäli seura haluaa järjestää loppuseremoniat tästä poikkeavalla tavalla, tulee a) se hyväksyttää ennen kauden alkua Veikkausliigassa b) siitä informoida vierailevaa seuraa ottelukutsun yhteydessä c) siitä informoida erotuomareita ja ottelun delegaattia ottelukutsun yhteydessä d) siitä pysyvästi olla kirjalliset ohjeet nähtävillä vierasjoukkueen pukuhuoneessa e) Iltalehden pelaajapalkinto tulee ehdottomasti kuuluttaa sekä huolehtia palkintojen jakamisesta pelaajille Seurojen on huolehdittava siitä, että pelaajat tuntevat seremoniakäytännöt hyvin. Tämä koskee yhtä lailla ottelun alkua kuin loppua Puoliaikaohjelma pelikenttäalueella Mikäli kotijoukkue järjestää puoliaikaohjelmaa pelikenttäalueella, tulee ohjelman vaatima kokonaisuus suunnitella niin, että vierasjoukkueelle voidaan edelleen tarjota samansuuruinen ja -arvoinen lämmittelyalue kuin kotijoukkueelle Muiden tahojen markkinointitoimenpiteet ottelutapahtumassa Vierasjoukkue ei saa tehdä omaa myynninedistämistoimintaa, ei omien kotiotteluiden eikä sponsoreiden tuotteiden tai palvelujen, toisen joukkueen kotipelitapahtumassa ilman kotijoukkueen lupaa. Muiden tahojen (pl. Veikkausliiga, Veikkausliigan kumppanit erikseen sovittavissa tapauksissa sekä seura itsessään ja seuran kumppanit) kaikenlainen yleisölle jaettavien 26\n27 alennuslipukkeiden, tuotteiden, flyereiden tms. jakelu ennen peliä, alkuseremonioiden jälkeen tai pelin jälkeen on ehdottomasti kiellettyä ilman kotijoukkueen suostumusta. Tapahtumanjärjestäjällä on oikeus estää tämänkaltainen toiminta stadionilla tai sen välittömässä läheisyydessä. 27\n28 4. Tiedotus- ja tilastointijärjestelmä organisaation kuvaus ja toimenkuvat Tässä jaksossa käsitellään seuraavia tiedottamisen muotoja: informaatiojärjestelmä (joka samalla on tulospalvelu), Palloverkko, Veikkausliigan Internet-sivut, Media Officer ja kuulutukset. Tehtävät sivuavat toisiaan, joten seurojen tulee muodostaa oma tiedotusryhmänsä. Lisäksi ryhmässä voi olla esimerkiksi tulostaulun hoitaja sekä äänimaailmasta vastaava. Vastuussa ryhmästä olisi joko Media Officer, tapahtumapäällikkö tai joku muu, joka voi olla yksi ryhmän jäsenistä. Näin valvonta voi olla alemmalla tasolla kuin tapahtumapäälliköllä. Jokaisen ryhmän jäsenen on oltava korvattavissa nopeasti. Kaikki tehtävät ovat sellaisia, että jonkun tulee ne asiantuntevasti hoitaa, vaikka esim. sairastumisia tapahtuisi. Ryhmän työskentelymahdollisuuksien on oltava kunnossa. Tilastoinnin hoitajille sekä kuuluttajalle on varattava esteetön näkyvyys kentälle, pöydät ja tuolit sekä tarvittavat työvälineet. Lisäksi tilan on oltava suojaisa. Jotta järjestelmä olisi mahdollisimman toimiva, on työnjaon oltava selkeä. On tiedettävä, kuka tulee hakemaan tulosteet mediaa varten jne. Tapahtumapäällikkö ja mediapäällikkö päättävät seuralle parhaasta toimintatavasta. 4.1 Internet, tulospalvelu, Palloverkko ja informaatiojärjestelmä Veikkausliigan virallinen internet-palvelu (www.veikkausliiga.com) sisältää kattavat tiedot Veikkausliigan toiminnasta, otteluista, joukkueista ja pelaajista sekä laajan tilastotietokannan. Veikkausliigan sivuille päivitetään koko kauden ajan ennakkoarviointeja, uutisia ja otteluselostuksia, joiden laatimisesta vastaavat jalkapalloilun huippuasiantuntijat Veikkausliigan ylläpitämä informaatiojärjestelmä (tilastointi) kattaa sekä tilastoinnin että tulospalvelun. Tilastointipalveluun syötetty data siirtyy myös liigan sivujen tulospalveluun, johon vielä päälle päivitetään kirjoitettua dataa ottelusta Media Officereiden toimesta. Veikkausliigan tilastopalvelun ohelle tulee seurojen vastuulle tälle kaudelle käyttöön Suomen Palloliiton virallinen sähköinen ottelupöytäkirja osana otteluiden sähköistä pöytäkirjaa (korvaa aiemman kirjoitetun ottelupöytäkirjan). Joudumme siis ylläpitämään kuluvalla kaudella kahta erillistä samanaikaista tilastointijärjestelmää, mutta tarkastelemme toki mahdollisuuksia yhdistää ko. järjestelmät mahdollisimman nopeasti. Kts. Palloverkosta erillinen liite. 28